கேள்வி: பல்க்கர் மக்கள் பற்றி நீங்கள் என்ன அறிந்துள்ளீர்கள்?
பதில்: பல்க்கர் மக்கள் (''Balkars'') துருக்கிய இனத்தவராவர். இவர்கள் காக்கேசஸ் பகுதியிலுள்ள ரஷ்யாக் குடியரசான கபர்தினோ-பல்கரீயாவின் முக்கிய இனக்குழுவினராக உள்ளனர். இவர்களுடைய கராச்சே-பல்கர் மொழி, வடமேற்குத் துருக்கிய மொழிகளின் பொண்டோ-காஸ்பிய துணை மொழிக் குழுவைச் சேர்ந்தது. இது, கிரீமிய தாத்தார் மொழி (''Crimean Tatar'') மற்றும் குமிக் மொழி (''Kumyk'') மொழிகளுக்கு உறவுடைய மொழியாகும். பல்க்கர்கள், கி.பி. 4ம் நூற்றாண்டு, காக்கேசியப் பகுதிக்குள் வந்த பல்கர் (''Bulgar'') என்னும் பழங்குடியினரின் மீந்த பகுதியினராக இருக்கக்கூடும் எனச் சிலர் கருதுகின்றனர். 2002 ஆம் ஆண்டு மக்கள்தொகைக் கணக்கெடுப்பின்படி ரஷ்யாவின் கபர்தீனோ-பல்கரீயா குடியரசில் 105,000 பல்கர்கள் உள்ளனர்.